పాతిక వేలకు కన్నబిడ్డను అమ్మిన వైనంన్యూదిల్లీ, సెప్టెంబరు 13: మద్యానికి బానిసైతే విచక్షణ, మానవతావిలువలు కోల్పోతుంటారు. దీంతో కొన్నిసార్లు నేరాలకు కూడా పాల్పడుతుంటారు. తాజాగా ఒడిశాకి చెందిన ఓ కసాయి తండ్రి మద్యానికి బానిసై కన్నకొడుకునే అమ్మకానికి పెట్టాడు. వచ్చిన డబ్బుని తాగుడుకి తందనాలకి ఖర్చుచేశాడు. ఒడిసాలోని భద్రక్ జిల్లాకి చెందిన బలరాం ముఖి స్వీపర్గా పనిచేస్తుంటాడు. అతనికి ఇద్దరు కుమారులు, ఒక కుమార్తె. మద్యానికి బానిసైన బలరాం సరిగా పనికి వెళ్లేవాడు కాదు. దీంతో డబ్బులకు ఇబ్బంది కావడంతో తన 11 నెలల కుమారుడిని విక్రయించాలని నిర్ణయించుకున్నాడు. తన బావమరిది సాయంతో రూ.25వేలకు తన బిడ్డని అమ్మేశాడు. ఆ డబ్బులో రూ.2వేలు ఖర్చుచేసి ఓ ఫోన్ కొనుకున్నాడు. అంతేకాకుండా తన ఏడేళ్ల కుమార్తెకి వెండి పట్టీలు, భార్యకి ఓ చీర తీసుకున్నాడు. మిగిలిన డబ్బుని తన జల్సాలకు ఖర్చుచేశాడు. విషయం తెలుసుకున్న పోలీసులు బలరాంని మంగళవారం అరెస్టు చేశారు.
paatika velaku kannabiddanu ammina vainamnyuudillii, septembaru 13: madyaaniki baanisaithe vichakshana, maanavataaviluvalu kolpotuntaru. deentho konnisaarlu neraalaku kuudaa paalpadutuntaaru. taajaagaa odisaki chendina oo kasai tandri madyaaniki baanisai kannakodukune ammakaniki pettaadu. vachina dabbuni taaguduki tandanaalaki kharchuchesadu. odisaloni bhadrak jillaki chendina balaram mukhi sweeparga panichestuntaadu. ataniki iddaru kumaarulu, oka kumarte. madyaaniki baanisaina balaram sarigaa paniki vellevaadu kaadu. deentho dabbulaku ibbandi kaavadamtho tana 11 nelala kumarudini vikrayinchaalani nirnayinchukunnaadu. tana baavamaridi saayamtho roo.25velaku tana biddani ammesadu. aa dabbulo roo.2velu kharchuchesi oo fon konukunnadu. antekakunda tana edella kumarteki vendi patteelu, bharyaki oo cheera teesukunnadu. migilina dabbuni tana jalsalaku kharchuchesadu. vishayam telusukunna poliisulu balaraamni mangalavaaram arestu chesaru.